armvectores/hy_wikipedia_2023 huggingface dataset:
Ավդիրա (դիմա)

Ավդիրա (հունարեն՝ Δήμος Αβδήρων, համայնք (դիմա) Հունաստանում։ Մտնում է Արևելյան Մակեդոնիայի և Թրակիայի պերիֆերիայի կազմի մեջ գտնվող Քսանթի ծայրամասային միավորի մեջ։ Ըստ 2011 թվականի մարդահամարի՝ բնակչության թիվը կազմում է 19,005 մարդ։ Մակերեսը 352,047 կմ² է։ Խտությունը 53,98 մարդ/կմ² է։ Համայնքի վարչական կենտրոնը Ենիսեյան է։ Պատմական կենտրոնը Ավդիրա քաղաքն է։ 2014 թվականի դիմարխի տեղական ընտրությունների ժամանակ ընտրվել է Եորսոն Ցիտիրիդիսը (Γεώργιος Τσιτιρίδης)։
2010 թվականի «Կալլիկրատաս» ծրագրի շրջանակներում Ավդիրա համայնքը միացել է վերացած Վիստոնիս համայնքին և Սելերոն համամիությանը։


== Վարչական բաժանում ==

Ավդիրա համայնքը (դիմա) բաժանված է 3 համայնքային միությունների։


== Ծանոթագրություններ ==
Լևոն Դանիելյան (սրտաբան)

Լևոն Արշակի Դանիելյան (ապրիլի 29, 1929(1929-04-29), Երևան, Հայկական ԽՍՀ, ԱԽՖՍՀ, ԽՍՀՄ), հայ սրտաբան, սրտավիրաբույժ։ Բժշկական գիտությունների դոկտոր (1973): ՀԽՍՀ առողջապահության նախարարության գիտաբժշկական խորհրդի փոխնախագահ (1979-1986):


== Կենսագրություն ==
Լևոն Դանիելյանը ծնվել է 1929 թվականի ապրիլի 29-ին, Երևան քաղաքում։ 1954 թվականին ավարտել է Երևանի բժշկական ինստիտուտը։ 1965 թվականից աշխատում է  Սրտաբանության գիտահետազոտական ինստիտուտում։ 1972 թվականից եղել է սրտի ձեռքբերովի արատների բաժանմունքի վարիչ, 1976-1979 թվականներին, միաժամանակ՝ Սրտաբանության ինստիտուտի սիրտանոթային վիրաբուժության բաժնի ղեկավար, 1979-1986 թվականներին՝ Երևանի պետական բժշկական համալսարանի ընդհանուր վիրաբուժության ամբիոնի ավագ գիտաշխատող, 1979-1986 թվականներին՝ ՀՀ առողջապահության նախարարության գիտաբժշկական խորհրդի փոխնախագահ, 1986-1999 թվականներին՝ Պրոկտոլոգիայի ինստիտուտի փոխտնօրեն։
Աշխատանքները վերաբերում են սրտի բնածին ձեռքբերովի արատների, անոթային վիրաբուժության, վերակենդանացման և անզգայացման, հաստ աղիքի վիրաբուժության բուժման հարցերին։


== Անդամակցություն ==
ՀՀ վիրաբույժների ընկերության անդամ (1959-1999)։
Մոսկվայի վիրաբույժների ընկերության անդամ (1962-1965)։


== Ծանոթագրություններ ==


== Գրականություն ==
Айриян А.П. Армянские учёные-медики // Ер., 1998 - ISBN 99930-1-001-7.
Լուիզա Մակլենբուրգցի

Լուիզա Մակլենբուրգցի (գերմ.՝ Louise zu Mecklenburg-Güstrow, օգոստոսի 28, 1667(1667-08-28), Güstrow, Մեկլենբուրգ-Առաջավոր Պոմերանիա, Գերմանիա - մարտի 15, 1721(1721-03-15), Կոպենհագեն, Դանիա), դուքս Գուստավ Ադոլֆ Մեկլենբուրգացու և Մագդալենայի դուստրն էր։


== Կենսագրություն ==
Լուիզան դաստիարակվել է մեկլենբուրգյան արքունիքի բավական համեստ պայմաններում և պիետիզմի խստագույն ավանդույթներով։ Իր ապագա ամուսնու հետ Լուիզան ծանոթացել է, երբ Ֆրեդերիկը հարսնացու փնտրելու համար շրջագայում էր գերմանական իշխանություններով։
1659 թվականի դեկտեմբերի 5-ին Կոպենհագենում Լուիզան ամուսնացավ Դանիայի կրոնպրինց Ֆրեդերիկի հետ և 1699 թվականին դարձավ Դանիայի թագուհի։ Նա ապրում էր Դանիայում բավական անաղմուկ և ուշադրության չեր արժանանում իր ամուսնու կողմից։ Նա տառապում էր իր ամուսնու բազում սիրային կապերից և մեղադրում էր նրան, որ նա ստեղծում է բազմիցս անհարմար իրավիճակներ արքունիքում։ Դեռևս Լուիզայի կենդանության օրոք ամուսինը ստեղծեց երկու ընտանիք․ 1703 թվականին Ֆրեդերիկ IV-ը մորգանատիկական ամուսնությամբ ամուսնացավ Էլիզաբեթ Հելեն ֆոն Վիերգգի հետ, իսկ 1712 թվականին Էնն Սոֆի Ռևենթլոուացու հետ։ Թագուհու մահից հետո թագավորը ամուսնացավ վերջինիս հետ, և Աննա դարձավ թագուհի։
Լուիզան ամուր կապված էր որդու Քրիստիան VI-ի հետ, որը աչքի էր ընկնում իր խորին կրոնականությամբ։
Լուիզայի ընդարձակ գրադարանը, հիմնականում կրոնական գրականությունից կազմված պահպանվում է Դանիայի թագավորական գրադարանում։


== Զավակներ ==
Քրիստիան (1697—1698)
Քրիստիան VI (1699—1746), հետագայում Դանիայի թագավոր
Ֆրիդրիխ Կառլ (1701—1702)
Գեորգ (1703—1704)
Շառլոտա Ամալյա (1706—1782) — չի ամուսնացել։


== Տոհմածառ ==


== Ծանոթագրություններ ==


== Արտաքին հղումներ ==
Датская королевская коллекция(անգլ.)
Սկորձեթի

Սկորձեթի (վրաց.՝ სკორძეთი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 23 մարդ։


== Ծանոթագրություններ ==
Տիերա դել Ֆուեգո (նահանգ)

Տիերա դել Ֆուեգո (իսպ.՝ Provincia de Tierra del Fuego), նահանգ Չիլիի Մագալանես և Չիլիական Անտարկտիկա տարածաշրջանում։ Վարչական կենտրոնն է Պորվենիր քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Տիերա դել Ֆուեգոն հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 3 համայնք.

Պորվենիր
Պրիմավերա
Տիմաուկել


== Աշխարհագրությունը և բնակչություն ==
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 6 904 մարդ, բնակչության խտությունը կազմում է 0,23 մարդ/կմ²։
Տիերա դել Ֆուեգո նահանգի տարածքի ընդհանուր մակերեսը կազմում է 29 484,7 կմ²։


== Տես նաև ==
Չիլիի վարչական բաժանում


== Ծանոթագրություններ ==


== Արտաքին հղումներ ==
Տիերա դել Ֆուեգո նահանգի պաշտոնական կայքը (իսպ.)
Լեկարևկա (այլ կիրառումներ)

Լեկարևկա, կարող է վերաբերել՝

Լեկարևկա - գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Լեկարևկա - գյուղ Ռուսաստանի Նիժնի Նովգորոդի մարզի Պիլնինսկի շրջանի կազմում։
578

578 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 578 թվականն է, 
VI դարի 78-րդ տարին։


== Դեպքեր ==


== Ծնունդներ ==


== Մահեր ==
Ծերունին և արևը

«Ծերունին և արևը», 1981 թվականին «Հայֆիլմ» կինոստուդիայում նկարահանված հայկական ֆիլմ, երեք մասից բաղկացած ժողովածու (ԿՀ պատվերով)։


== «Ծերունին և քամին» ==


=== Նկարահանող խումբ ===
Սցենարի հեղինակ- Ս. Սարուխանյան, Ա. Վահունի
բեմադրող ռեժիսոր- Արա Վահունի
բեմադրող օպերատոր- Ա. Միրաքյան
բեմադրող նկարիչ- Ա. Շաքարյան
կոմպոզիտոր- Էմմա Միհրանյան
հնչյունային օպերատոր-Ա. Դրոժենկո
ռեժիսոր- Ռ. Մկրտչյան
օպերատոր- Կ. Կյուրեղյան
զգեստների նկարիչ- Շ. Գասպարյան
նկարիչ դիմահարդար- Ա. Այվազյան
ռեժիսորի ասիստենտ- Ս. Այվազյան
մոնտաժ- Ս. Գաբրիելյան
խմբագիր- Ն. Օհանյան
տնօրեն- Է. Բաղդասարյան


=== Դերերում ===
Արկադի Արզումանյան, Ա. Ավագյան, Գ. Մանվելյան, Ռ. Խաչիկյան, Լ. Սևոյան, Է. Բաղդասարյան


=== Դրվագներում ===
Հայկանուշ Երեմյան, Ռոմեն Ավինյան, Ռ. Դավթյան, Ա. Աղաջանյան


=== Սյուժե ===
Ֆիլմի տարեց հերոսն աղբատար մեքենայի վարորդ է, որը վերապրում է պատերազմական անցյալը, և այդ հուշերի միջոցով ասես նրա մոտ է վերադառնում զոհված որդին։ 41 րոպե (1136 մ)։


== «Երազ» ==


=== Նկարահանող խումբ ===
Սցենարի հեղինակ- Ա. Մնացականյան (Ա. Տարկովսկի)
բեմադրող ռեժիսոր- Ա. Ահարոնյան
բեմադրող օպերատոր- Ա. Մելքումյան
բեմադրող նկարիչ- Ռ. Սաֆիուլին, Մ. Անտոնյան
կոմպոզիտոր- Ա. Սմբատյան
ֆիլմի վրա աշխատել են Կ. Կուրդիյանը, Է. Հախվերդյանը, Է. Գևորգյանը, Կ. Դումանյանը, Վ. Գալոյանը, Ս. Մարգարյանը, Ա. Համբարձումյանը
խմբագիր- Մ. Ստամբոլցյան
տնօրեն- Վ. Ղոչիկյան


=== Գլխավոր դերերում ===
Ն. Ղամբարյան, Տ. Մանսուրյան։


=== Սյուժե ===
Միայնակ երիտասարդ կնոջ մեկ օրը։ Կնոջ համար կյանքը երազ է, երազը՝ կյանք։ 21 րոպե (585 մ)։


== «Սիրո փոքրիկ պատմություն» ==


=== Նկարահանող խումբ ===
Սցենարի հեղինակ- Դ. Մուրադյան
բեմադրող ռեժիսոր- Վ. Դանիելյան
բեմադրող օպերատոր- Մ. Շահբազյան
բեմադրող նկարիչ- Ռ. Պ. Բաբայան
կոմպոզիտոր- Ա. Սաթյան
ռեժիսոր-Ժ. Հովսեփյան
խմբագիր- Պերճ Զեյթունցյան
տնօրեն- Վ. Ղոչիկյան


=== Դերերում ===
հրաձգարանի վարիչ – Ա. Ադամյան
ուսուցիչ – Ա. Գասպարյան
աղջիկ – Անահիտ Թոփչյան
տղա – Ա. Մարտիրոսյան


=== Սյուժե ===
12-ամյա տղան սիրահարված է համադասարանցուն, սակայն աղջիկը հիացած է հրաձգարանի երիտասարդ աշխատակցով, որը դիպուկ կրակոցով մոմեր է հանգցնում։ 10 րոպե (285 մ)։


== Ծանոթագրություններ ==
Աստվածամոր համբարձումը

«Աստվածամոր համբարձումը» (իտալերեն՝ Assunta), Տիցիանի նկարը, որն ստեղծվել է 1516-1518 թվականներին։  Գտնվում է Սանտա Մարիա Գլորիոզա դեի Ֆրարի տաճարի գլխավոր խորանում։ Ամենամեծ խորանային նկարն է Վենետիկում։


== Նկարագրություն ==
Նկարում պատկերված իրադարձությունները տեղի են ունենում երեք տարբեր մակարդակներում։ Ամենաներևի մասում առաքյալներն են, որոնք քարացել են տարբեր դիրքերով։ Նրանք վախով նայում են դեպի երկինք՝ աղերսանքով ու ձեռքերը վեր ձգած։ Կոմպոզիցիայի կենտրոնում Կույս Մարիամն է կարմիր հագուստով և կապույտ թիկնոցով։ Նա բարձրանում է դեպի երկինք ամպի վրա՝ շրջապատված բազմաթիվ քերովբեներով։ Վերևից նրանց նայում է Տեր Աստված՝ քամուց ծփացող  մազերով և մորուքով, որին ուղեկցում է հրեշտակը, որը նախապատրաստել է Մարիամի թագը։ 
«Մարիամի համբարձումը» դարձել է Տիցիանի առաջին խոշոր պատվերը Վենետիկում, որտեղ նա շուտով դարձել է առաջատար նկարիչ։ Ավանդույթը խախտող Կույս Մարիամի հուզված կեցվածքը, հուսահատ շարժումներով առաքյալները, նոր գույները, այդ ամենը մեծ տպավորություն է թողել ժամանակակիցների վրա և փառքի արժանացրել Տիցիանին։ Որոշ տեղեկությունների համաձայն՝ բացման արարողությանը ներկա Կառլոս V-ի դեսպանորդ, իմանալով նկարի որակից ֆրանցիսկացիների դժգոհության մասին, անմիջապես ցանկություն է հայտնել վճարել աշխատանքի համար, որպեսզի այն անձեռնմխելի մնա։
Տիցիանը, ամենայն հավանականությամբ, սովորել է որպես խճանկարի ոլորտում աշխատող նկարիչ, և նկարի ոսկե ֆոնը տուրք է Վենետիկի խճանկարի ավանդույթներին։ Յուղաներկի բաղադրատոմսը, որով աշխատել է Տիցիանը, չի պահպանվել։ Հայտնի է միայն, որ հիմնական բաղադրիչները ներառել են կտավատի յուղ և սկիպիդար1818 թվականին նկարը տեղափոխվել է Ակադեմիայի պատկերասրահ, որտեղ այն գտնվել է մեկ դար, իսկ հետո վերադարձվել է Ֆրարի 1919 թվականին։ Երիտասարդ Օսկար Ուայլդը, այցելելով Ակադեմիա, «Մարիամի համբարձումը» նկարն անվանել է Իտալիայի լավագույն նկարը։


== Ծանոթագրություններ ==
Ռյազանովկա (այլ կիրառումներ)

Ռյազանովկա, կարող է վերաբերել՝

Ռյազանովկա - գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Ռյազանովկա - կայարան Ռուսաստանի Պրիմորիեի երկրամասի Խասանսկի շրջանի կազմում։
Բլագովեշչենկա (գյուղ, Արխանգելսկի շրջան)

Անվան այլ կիրառումների համար տե՛ս՝ ԲլագովեշչենկաԲլագովեշչենկա (ռուս.՝ Благовещенка, բաշկիրերեն՝ Благовещенка), գյուղ Ռուսաստանի Բաշկորտոստան հանրապետության Արխանգելսկի շրջանի կազմում։
Բնակչությունը 2009 թվականին գրանցված տվյալներով կազմում էր 612 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իվանովկա (գյուղ, Աուրգազինսկի շրջան)

Անվան այլ կիրառումների համար տե՛ս՝ ԻվանովկաԻվանովկա (ռուս.՝ Ивановка, բաշկիրերեն՝ Ивановка), գյուղ Ռուսաստանի, Բաշկորտոստան հանրապետության Աուրգազինսկի շրջանի կազմում։
Բնակչությունը 2012 թվականին գրանցված տվյալներով կազմել է 91 մարդ։


== Պատմություն ==
Գյուղի, գյուղական բնակավայրի բնակավայրի կարգավիճակ ստացել է Բաշկորտոստանի Հանրապետության 2005 թվականի հուլիսի 20-ի N 211-з «Բաշկորտոստանի Հանրապետության վարչատարածքային կառուցվածքում փոփոխություններ կատարելու մասին՝ կապված ստեղծման, միավորման, բնակավայրերի կարգավիճակի վերացման և փոփոխության, վարչական կենտրոնների փոխանցման հետ» օրենքի համաձայն։


== Ազգային կազմ ==
2002 թվականի մարդահամարի համաձայն գերակշռող ազգությունը չուվաշներ են (97%)։


== Աշխարհագրական դիրքը ==
Հեռավորությունը մինչև։

Շրջկենտրոն (Տոլբազի)՝ 14 կմ,
Գյուղական խորհրդի կենտրոն (Կուեզբաշևո)՝ 2 կմ,
Մոտակա երկաթուղային կայարան (Սպիտակ լիճ)՝ 14 կմ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սինտ Մաարտեն

Սինտ Մաարտեն (հոլ.՝ Sint Maarten), տարածք Կարիբյան ծովում Փոքր Անտիլյան կղզեխմբում։ Պատկանում է Նիդերլանդներին։ Տարածությունը՝ 34 կմ2։ Մայրաքաղաքը Ֆիլիպսբուրգն է։ Բնակչությունը կազմում է 37.429 մարդ 2010 թվականի տվյալներով, խտությունը՝ 1100 մարդ քառ. կմ-ի վրա։ Սինտ Մաարտենը Սինտ-Մարտին կղզու հարավային մասն է, կղզու մոտ 40%-ը, իսկ հյուսիսային մասը Ֆրանսիայի անդրծովյան տարածքներից է։ Ֆրանսիական մասի տարածքը կազմում է մոտ 53 քառ. կմ։ Պաշտոնական լեզուները երկուսն են՝ անգլերենը և հոլանդերենը։ Տարածված է անգլերենի վրա հիմնված կրեոլերենը։ Նիդեռլանդական տարածքի ամենամեծ բնակավայրը Լոուր Փրինցես Քուաթրն է, իսկ ամենափոքր բնակավայրը Լոուլանդն է։ Հեռախոսային կոդը +1 721-ն է։


== Ծանոթագրություններ ==
Հայկ Մարտիրոսյան (ռազմական գործիչ)

Անվան այլ կիրառումների համար տե՛ս՝ Հայկ Մարտիրոսյան (այլ կիրառումներ) Անվան այլ կիրառումների համար տե՛ս՝ Մարտիրոսյան (այլ կիրառումներ)Հայկ Հովհաննեսի Մարտիրոսյան (դեկտեմբերի 22, 1903(1903-12-22), Բաքու, Ռուսական կայսրություն - 1978, Երևան, Հայկական ԽՍՀ, ԽՍՀՄ), գեներալ-մայոր (սեպտեմբերի 1, 1943)։ ԽՄԿԿ անդամ 1926 թվականից։


== Կենսագրություն ==
Ծնվել է նավթագործ բանվորի ընտանիքում։ 1922 թվականից ընտանիքով տեղափոխվել է Երևան։ 1925 թվականին ավարտել է Անդրկովկասյան ռազմա-քաղաքական դպրոցը (Թիֆլիս), 1925-1930 թվականներին ծառայել հայկական հրաձգային դիվիզիայում որպես վաշտի հրամանատար և քաղղեկ։ 1932 թվականին Գլխավոր շտաբին կից հետախուզական միամյա դասընթացները վերջացնելուց հետո նշանակվել է հրաձգային դիվիզիայի շտաբի հետախուզության պետ։ 1933 թվականին ընդունվել և 1936 թվականին ավարտել է Մ․ Վ․ Ֆրունզեի անվան ռազմական ակադեմիան։ 1938 թվականին մասնակցել է Խասան լճի մարտերին։ Մինչև 1941 թվականի հոկտեմբերը ծառայել է Հեռավորարևելյան ռազմական օկրուգում, որպես դիվիզիայի օպերատիվ բաժնի, շտաբի պետ, հրամանատարի տեղակալ, հրաձգային դիվիզիայի հրամանատար։ 1941 թվականի նոյեմբերից 239-րդ հրաձգային դիվիզիան Մարտիրոսյանի հրամանատարությամբ մասնակցել է Մոսկվայի, Կալուգայի, Տուլայի, Սմոլենսկի պաշտպանական, ապա հարձակողական (ազատագրել են մոտ 200 բնակավայր), 1942 թվականի հուլիս-հոկտեմբերին՝ Ռժևի հարձակողական մարտերին և ազատագրել ավելի քան 60 բնակավայր։

1944 թվականին Գլխավոր շտաբի ռազմական ակադեմիայի բարձրագույն դասընթացներն ավարտելուց հետո նշանակվել է 43-րդ բանակի հրամանատարի տեղակալ, որոշ ժամանակ եղել է այդ բանակի 90-րդ հրաձգային կորպուսի հրամանատար։ Այնուհետև մասնակցել է Խորհրդային Մերձբալթիկայի, Արևելյան Պրուսիայի, Քյոնիգսբերգի ազատագրման մարտերին և թշնամու Դանցիգ-Գդինյա խմբավորման ջախջախմանը։
1946-1951 թվականներին Մարտիրոսյանը եղել է հայկական Թամանյան հրաձգային դիվիզիայի հրամանատար։ 1954 թվականին զորացրվել է։ Պատերազմի վետերանների խորհրդային կոմիտեի Երևանի բաժանմունքի և «Գիտելիք» ընկերության գիտամեթոդական խորհրդի նախագահն է։


== Պարգևներ ==
Լենինի շքանշան
Կարմիր դրոշի 3 շքանշան
Հայրենական պատերազմի 1-ին աստիճանի շքանշան
Կուտուգովի 2-րդ աստիճանի շքանշան


== Երկեր ==
«Մարտիրոսյան Հ. Հ., Ռժևի ուղղությամբ։ (Հուշեր) — Երևան։ Հայաստան, 1970. — 52 էջ.» 
«Մարտիրոսյան Հ. Հ., Կնյազյան Հ.Ա. Նեմանից մինչև Քյոնիգսբերգ։ (Հուշեր Քյոնիգսբերգի գրավման մասին). — Երևան։ Հայաստան, 1967. — 26 էջ.» 
«Մարտիրոսյան Հ. Հ., Կնյազյան Հ.Ա. Մոսկվայի ճակատամարտում։ (Հեղինակի հուշերը). — Երևան։ Հայաստան, 1968.» 
«Մարտիրոսյան Հ. Հ. Առավել մեծ ուշադրություն երիտասարդության ռազմա-հայրենասիրական դաստիարակությանը. — Երևան։ Ա. հ., 1975.» (չաշխատող հղում)
«Мартиросян Г. О., Марутян В. А. Боевые традиции — могучее средство патриотического воспитания. — Ереван: Общество «Знание» АрмССР, 1981. — 36 с. — (В помощь лектору)» (ռուսերեն) (չաշխատող հղում)
Բոն Ռետիրու դու Սուլ

Արոյու դու Մեյու (պորտ.՝ Bom Retiro do Sul), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի արևելակենտրոնական մաս (մարզ)ը։ Մտնում է տնտեսական կարգավիճակ ունեցող Լաժեդաու Էստրելայի գավառի մեջ։ Բնակչությունը կազմում է 11 130 մարդ, ըստ 2007 թվականի տվյալների։ Տարածքը կազմում է 102,327 կմ2։ Բնակչության խտությունը՝ 117,2 մարդ/կմ²։


== Վիճակագրություն ==
Համախառն ներքին արտադրանքը կազմել է 109 087 458,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 9 533,95 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,790


== Պատմություն ==
Քաղաքը հիմնադրվել է 1959 թվականի հունվարի 31։
Մադալոնի

Մադալոնի  (իտալերեն՝ Maddaloni), քաղաք Իտալիայի Կամպանիա մարզի Կազերտա գավառում։
Բնակչությունը կազմում է 1695 մարդ։ Բնակչության խտություն կազմում է 50 մարդ/կմ²։ Զբաղեցնում է 34 կմ² մակերես տարածք։ Փոստային ինդեքս՝ 81010, հեռախոսային կոդ՝ 0823։
Կոմունայի հովանավոր սուրբն է Միքայել հրեշտակապետը։ Տոնը նշվում է սեպտեմբերի 29-ին։


== Արտաքին հղումներ ==
Պաշտոնական կայք (իտալ.)
Կամպանիա Օսիդենտալի գավառ

Կամպանիա Օսիդենտալի գավառ (պորտ.՝ Microrregião da Campanha Ocidental)՝ գավառ Բրազիլիայում, մտնում է Ռիու Գրանդու դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հարավարևմտյան մարզը։ 2005 թվականի տվյալներով բնակչությունը կազմում է 399 767 մարդ։ Տարածքը՝ 31 125,429 կմ2։ Բնակչության խտությունը՝ 12,8 մարդ/կմ²։


== Վիճակագրություն ==
Համախառն ներքին արտադրանքը կազմել է 4 151 436 582,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 10 588,69 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,789։


== Գավառի կազմ ==
Գավառի կազմի մեջ են մտնում հետևյալ համայնքները.

Ալեգրետի
Բարա դու Կուարաի
Գարուշուս
Իտակի
Մանուել Վիանա
Մասամբարա
Կուարաի
Սան Բորժա
Սան Ֆրասինսկու դի Ասիս
Ուրուգուայանա
TvN (Հարավային Կորեա)

tvN (Total Variety Network), հարավկորեական կաբելային հեռուստաալիք։ Սեփականատերը CJ E&M ընկերությունն է։


== Ծրագրեր ==


=== Լուրեր ===
tvN e-News 9


=== Բազմազան ===
Roller Coaster (롤러코스터; 2009–2013)
Martian Virus (화성인 바이러스; 2009–2013)
Comedy Big League (코미디빅리그; 2011 թվականից)
Korea's Got Talent (코리아 갓 탤런트; 2011–2012)
Saturday Night Live Korea (새터데이 나이트 라이브 코리아; 2011 թվականից)
The Romantic & Idol (더로맨틱&아이돌; 2012-2013)
Super Diva (슈퍼 디바; 2012)
WIN: Who Is Next (2013)
Grandpas Over Flowers (꽃보다 할배; 2013–2015)
Sisters Over Flowers (꽃보다 누나; 2013)
Youth Over Flowers (꽃보다 청춘; 2014)
Three Meals a Day (삼시세끼; 2014)
The Genius: Rules of the Game (더 지니어스: 게임의 법칙; 2013)
The Genius: Rule Breaker (더 지니어스: 룰 브레이커; 2013-2014)
The Genius: Black Garnet (더 지니어스: 블랙가넷; 2014)
First Day of Work (오늘부터 출근; 2014)
Three Meals a Day: Fishing Village (삼시세끼-어촌편; 2015)


=== Թոք շոու ===
Taxi (현장 토크쇼 택시; с 2007 года)
Baek Ji-yeon's People Inside (백지연의 끝장토론; 2010-2013)
Kim Mi-kyung Show (김미경 쇼; 2013)


=== Սպորտային ===
ՈՒԵՖԱ Չեմպիոնների Լիգա


=== Դրամաներ ===
Իմ հարևանը գեղեցիկ տղա է (2013)
Ավագ դպրոցի արքան (2014)
Պանիրը թակարդի մեջ (2016)


== Տես նաև ==


== Ծանոթագրություններ ==


== Արտաքին հղումներ ==
Հեռուստաալիքի պաշտոնական կայքը (կոր.)
Լուգովիցա

Լուգովիցա (ռուս.՝ Луговица), գետ Ռուսաստանում, հոսում է Բելոխոլունիցկի շրջանում և Կիրովի մարզում։ Գետաբերանը տեղակայված է Բելայա Խոլունիցա գետի ձախ ափին՝ 104 կմ հեռավորության վրա։ Գետի երկարությունը 13 կմ է։ Գետը սկիզբ է առնում ճահճոտ անտառներում, 22 կմ դեպի հարավ-արևելք սկսած Բելայա Խոլունիցա քաղաքի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300212111100032133
Հիդրոլոգիական ուսումնասիրությունների կոդը - 111103213
Ավազանի կոդը - 10.01.03.002
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արսլանթեփե

Արսլանթեփե, բլուր պատմական Փոքր Հայքում, Մալաթիա քաղաքից հյուսիս-արևելք, Օրդասու գյուղի մոտ։


== Ծանոթագրություններ ==
Սերգեյ Կարետնիկ

Սերգեյ Կարետնիկ (փետրվարի 14, 1995, Լուբնի, Ուկրաինա), ռուս կիսապաշտպան, ով հանդես է գալիս ռուսական Կուբանում։


== Ակումբային կարիերա ==


=== «Կուբան» ===
Սերգեյը սկսել է իր կարիերան ռուսական Կուբանում։ 2013 թվականի հոկտեմբերի 31-ին իր դեբյուտն է նշել ռուսական ակումբի կազմում մրցելով Զվեզդայի դեմ։


=== «Մետալուրգ» ===
2014 թվականի աշնանը Կարետնիկը վարձավճարով տեղաոխվել է ուկրաինական Մետալուրգ։


=== «Վերադարձ Կուբան» ===
2015 թվականի ձմռանը Սերգեյը վերադարձել է ռուսական ակումբ, որի կազմում իր դեբույտը նշել է 2015 թվականի ապրիլի 24-ին Ուֆայի դեմ խաղում։


== Ծանոթագրություններ ==


== Արտաքին հղումներ ==
Պրոֆիլը Ռուսաստանի ֆուտբոլի պրեմիեր լիգայի կայքում
Վիճակագրությունը Sportbox.ru կայքում
Մեգիսե

Մեգիսե (էստ․՝ Mägise), գյուղ Էստոնիայի Յարվամաա նահանգի Ամբլա շրջանում։
2011 թվականի տվյալներով գյուղում բնակվում էր 32 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վորոնինցևսկի գյուղական խորհուրդ (Օրժիցկի շրջան)

Վորոնինցևսկի գյուղական խորհուրդ  (ուկրաիներեն՝ Воронинцівська сільська рада), Ուկրաինայի Պոլտավայի մարզի Օրժիցկի շրջանում։
2001 թվականի տվյալներով Վորոնինցևսկի գյուղական խորհրդում բնակվում էր 1135 մարդ։ Բնակավայրը զբաղեցնում է 50,65 կմ² տարածք։ Բնակչության խտությունը կազմում էր 22,41 մարդ/կմ²։ Խորհրդում կա 6 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ջղաշուշան

Ջղաշուշան, (լատ.՝ Funkia) պատկանում է շուշանազգիների (Liliaceae) ընտանիքին։ Հայրենիքը Չինաստանը և Ճապոնիան է։


== Կենսաբանական նկարագիր ==

Պարտեզային ամենասիրված բազմամյա բույսերից մեկն է։ Այս ցեղն ընդգրկում է մի քանի տեսակներ և այլատեսակներ։ Պարտեզային մշակության մեջ հաճախ կարելի է հանդիպել նշտարատերևավոր ջղաշուշանին (F.lancifolia Spreng.), որն աչքի է ընկնում սպիտակ կամ սպիտակ-երկնագույն ծաղիկներով։ Ծաղկում է հուլիս-օգոստոս ամիսներին։ Երևանի պայմաններում հիանալի ձմեռում է բաց գրունտում։ Այս տեսակի այլատեսակն (F.l.albo-marginata) ունի գեղեցիկ, խայտաբղետ տերևներ։ Նույնպիսի տերևներ ունեն նաև ալիքատերև տեսակի (F.undulata Otto et Diett.) մի շարք ձևեր։ Այլ տեսակներից աչքի է ընկնում Զիբոլդի ջղաշուշանը (F.Sieboldi Lindl), որն ունի գորշ կանաչագույն տերևներ, ծաղկում է մայիս-հունիս ամիսներին, բաց մանուշակագույն ծաղիկներով։


== Մշակում ==
Բազմանում է թփիկների բաժանումով (վաղ գարնանը) և արմատային կտրոններով։ Պահանջում է սննդանյութերով հարուստ, փուխր հողեր։ Լավ է աճում կիսաստվերում։ Գեղեցիկ տերևները թարմացնում են ծաղկեփնջերի ընդհանուր տեսքը։ Ջերմատներում կարելի է ծաղկեցնել ժամկետից շուտ։ Այդ նպատակի համար տերևաթափ եղած բույսերը անհրաժեշտ է աշնանից հանել բաց գրունտից, և տնկելով թաղարներում, փոխադրել ջերմատուն։ Այստեղ բույսերը պետք է պահպանել 3-5° ջերմության պայմաններում ու հետևել, որպեսզի հողը թաղարներում միշտ խոնավ մնա։ Հունվար ամսին անհրաժեշտ է դրանք տեղափոխել կիսատաք ջերմատուն և տեղադրել դարակների վրա, լույսին մոտ։ Կոճղարմատների վրա գտնվող բողբոջները արագ թափով սկսում են զարգանալ և կարճ ժամանակամիջոցում տերևներ արձակում։ Այդ ամբողջ ժամանակամիջոցի ընթացքում պետք է բույսերը 1-2 անգամ սնուցել ամոնիում սուլֆատով։ Գարնանը բույսերը նորից տեղադրել բաց գրունտ, տնկել պարարտ հողում։ Երբ բույսերը վերականգնվում են, նորից փոխադրել ջերմատուն։


== Կիրառում ==

Ջղաշուշանները օգտագործվում են նաև ծաղկանոցներում, միքսբորդերներում, խմբավորումներում և շրջեզրերում։


== Տեսակներ ==


== Արտաքին հղումներ ==
Foto de Hosta Blue Cadet (Cultivar) Archived 2003-09-26 at the Wayback Machine.
Foto de Hosta Mixed (Cultivar) Archived 2005-12-21 at the Wayback Machine.
Foto de Hosta Variegated (Cultivar) Archived 2016-03-04 at the Wayback Machine.
Foto de Hosta plantaginea var. grandiflora
Foto de Hosta tardifolia
Foto de Hosta sieboldianaArchived 2007-09-28 at the Wayback Machine.
Foto de Hosta rectifolia Archived 2005-03-18 at the Wayback Machine.
Foto de Hosta sagae Archived 2005-12-23 at the Wayback Machine.


== Գրականություն ==
Ծաղկաբուծություն և դեկորատիվ այգեգործություն, Հ. Ե. Նարինջյան
Կոբրայի էֆեկտ

Կոբրայի էֆեկտ, իդիոմատիկ արտահայտություն, որն օգտագործվում է այն իրավիճակը նկարագրելու համար, երբ ինչ-որ խնդիր լուծելու նպատակով ընդունված որոշումը չի լուծում այդ խնդիրը, իսկ հաճախ հանգեցնում է դրված նպատակին լրիվ հակառակ արդյունքի։


== Պատմություն ==


=== Հնդկաստան ===
«Կոբրայի էֆեկտ» եզրույթը ծագել է Հնդկաստանում անգլիական գաղութային տիրապետության օրոք։ Բրիտանացիները պարզում են, որ չափազանց շատ կոբրաներ են բազմացել։ Թունավոր օձերից ազատվելու համար նահանգապետը պարգևատրություն է նշանակում հանձնած յուրաքանչյուր օձի գլխի դիմաց։ Սկզբում ոչնչացման հետևանքով օձերի քանակն արագորեն նվազում է։ Սակայն հնդիկներն արագորեն հարմարվում են՝ պարգևավճար ստանալու համար սկսելով կոբրաներ բուծել։ Ի վերջո, երբ չեղարկվում է սպանված կոբրայի համար նախատեսված պարգևավճարը, բուծողները արժեզրկված օձերին բաց են թողնում, և պարզվում է, որ թունավոր կոբրաների քանակը ոչ միայն չի նվազել, այլև նույնիսկ ավելացել է։


=== Վիետնամ ===
Նմանատիպ իրավիճակ է ստեղծվել Հանոյում՝ Վիետնամում ֆրանսիական գաղութային տիրապետության օրոք, երբ գաղութային իշխանությունները մշակել էին առնետներին ոչնչացնելու ծրագիր՝ յուրաքանչյուր սպանված առնետի դիմաց տալով պարգևավճար։ Արդյունքում բնակչությունը գումար վաստակելու համար սկսեց առնետներ բուծել։
Գերմանացի հայտնի տնտեսագետ Հորստ Զիբերտի գրքում կան տնտեսագիտության և քաղաքականության ոլորտի բազմաթիվ օրինակներ, երբ իշխանությունները, ընդունելով կարգավորման որոշակի միջոցներ, ամբողջությամբ հաշվի չեն առել, թե ինչպես կարձագանքեն այն մարդիկ, որոնց ուղղված են այդ միջոցները։ Առանց խնդիրը պատշաճ վերլուծելու ընդունված որոշումները, որոնք չեն հանգեցնում ցանկալի արդյունքի, կոչվում են «կոբրայի էֆեկտ»։


== Ծանոթագրություններ ==
Թեզխարաբ (այլ կիրառումներ)

Թեզխարաբ անվանումը կարող է ունենալ հետևյալ կիրառումները․

Թեզխարաբ - գյուղ Արևմտյան Հայաստանում, Էրզրումի վիլայեթի Ալաշկերտի գավառակում,
Թեզխարաբ - գյուղ, Երևանի նահանգի Երևանի գավառի Երևանի գավառակում, իսկ այնուհետև ՀՍՍՀ Աբովյանի շրջանում,
Թեզխարաբ - ավերակ գյուղ Արևելյան Հայաստանում, Երևանի նահանգի Էջմիածնի գավառում,
Թեզխարաբ - ավերակ գյուղ Արևելյան Հայաստանում, Կարսի մարզի Կարսի գավառում,
Թեզխարաբ - լքյալ գյուղ Արցախի Հադրութի շրջանում,
Թեզխարաբ - գյուղ ՀՍՍՀ Հոկտեմբերյանի շրջանում,
Թեզխարաբ - գյուղ ՀՍՍհ Հրազդանի շրջանում,
Թեզխարաբ - գյուղ Արևմտյան Հայաստանում, Դիարբեքիրի վիլայեթի Մարդինի գավառում,
Թեզխարաբ - գյուղ Երևանի նահանգի Շարուր-Դարալագյազի գավառում։
(9915) Պոտանին

(9915) Պոտանին (անգլ.՝ Potanin), աստերոիդ աստերոիդների հիմնական գոտում։ Հայտնաբերվել է 1977 թվականի սեպտեմբերի 8-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,944051 ա. մ., առավելագույնը մոտենում է 2,3936 ա. մ. հեռավորության վրա և հեռանում 3,4945 ա. մ.։ Արեգակի շուրջ մեկ ամբողջական պտույտ է կատարում 1845,09 երկրային օրվա ընթացքում, իր ուղեծրով շարժվելով միջինում 0,195113 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9915) Պոտանին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գումբեթ

Գումբեթ, գյուղ Արևմտյան Հայաստանում, Վանի վիլայեթի Արճեշի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ժուկ (Նեմդայի վտակ)

Ժուկ (ռուս.՝ Жук), գետ Ռուսաստանում, հոսում է Նեմսկի շրջանում, Կիրովի մարզում։ Գետաբերանը տեղակայված է Նեմդա գետի ձախ ափին՝ 54 կմ հեռավորության վրա։ Գետի երկարությունը 11 կմ է։
Գետի ակունքը գտնվում է անտառներում, Նեմա գյուղից 20 կմ դեպի հարավ-արևելք։ Գետը հոսում է դեպի արևմուտք, անմարդաբնակ անտառում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300512111100038439
Հիդրոլոգիական ուսումնասիրությունների կոդը - 111103843
Ավազանի կոդը - 10.01.03.005
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բյուրել

Բյուրել (ֆր.՝ Burelles), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Վերվեն կանտոնայի կազմի մեջ։ Կոմունայի շրջանը՝ Վերվեն։
INSEE կոդը՝ 02136:


== Բնակչություն ==
2010 թվականին բնակչությունը կազմել է 138 մարդ։


== Տնտեսություն ==
2010 թվականի տվյալներով 94 աշխատունակ բնակիչներից 67-ը (15-64 տարեկան) տնտեսապես ակտիվ են, 27-ը՝ պասիվ (ակտիվության ինդեքսը՝ 71.3 %, 1999 թվականին 63.0% էր)։ 67 ակտիվ բնակիչներից 56-ը (31 տղամարդ և 25 կին) աշխատում են, գործազուրկ էր 11-ը (6 տղամարդ և 5 կին)։ 27 պասիվներից 9 աշակերտներ և ուսանողներ են, 5 -ը՝ թոշակառուներ, 13-ն էլ պասիվ են այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ — Բյուրել (ֆր.)
Բեջանյան

Բեջանյան, հայկական ազգանուն։


== Ազգանունը կրողներ ==
Դավիթ Բեջանյան
Դավիթ Իսահակի Բեջանյան (ծնվ. 1988), ռուսաստանաբնակ հայ ծանրորդ, Եվրոպայի կրկնակի չեմպիոն։
Դավիթ Հովհաննեսի Բեջանյան (1944-2011), հայ քանդակագործ, երաժիշտ։
Երվանդ Բեջանյան (1910-ական թթ.-194?), թղթակից։
Էմմա Դավիթի Բեջանյան (ծնվ. 1984), հայ փոփ երգչուհի։
Հակոբ Միրզաջանի Բեջանյան (1889-1930), բանաստեղծ, կուսակցական գործիչ։
Հովհաննես Կարապետի Բեջանյան (1915-1976), հայ քանդակագործ։
Սերգեյ Իսահակի Բեջանյան (1907-?), թղթակից։
Վռամ Եզեկի Բեջանյան (1909-), հայ բժիշկ, Հայրենական մեծ պատերազմի մասնակից։


== Տես նաև ==
Բեժանյան


== Ծանոթագրություններ ==
Աշոտ Միրզոյան (նկարիչ)

Աշոտ Հովհաննեսի Միրզոյան (հոկտեմբերի 25, 1913(1913-10-25), Թավրիզ, Իրան - հունվարի 17, 1990(1990-01-17), Երևան, Հայկական ԽՍՀ, ԽՍՀՄ), հայ թատերական նկարիչ։ ՀԽՍՀ արվեստի վաստակավոր գործիչ (1956)։


== Կենսագրություն ==
1938 թվականին ավարտել է գեղանկարչության, քանդակագործության և ճարտարապետության համառուսաստանյան գեղարվեստի ակադեմիայի Լենինգրադի ինստիտուտը։ 1938-1945 թվականներին եղել է Երևանի պատանի հանդիսատեսի թատրոնի, 1948-1963 թվականներին՝ Երևանի օպերայի և բալետի թատրոնի գլխավոր նկարիչը։ 1963 թվականից դասավանդել է Երևանի գեղարվեստա-թատերական ինստիտուտում, 1978 թվականից պրոֆեսոր, 1963-1977 թվականներին արդյունաբերական էսթետիկայի ամբիոնի վարիչ։


== Գործունեություն ==
Աշոտ Միրզոյանը ձևավորել է Վիլյամ Շեքսպիրի «Ամառային գիշերվա երազը» (1940), Կ․ Գոլդոնիի «Երկու տիրոջ ծառան» (1945) բեմադրությունները Երևանի պատանի հանդիսատեսի թատրոնում, Վերդիի «Ռիգոլետտո» (1940), «Օթելլո» (1942), Արմեն Տիգրանյանի «Անուշ» (1950), «Դավիթ Բեկ» (1956), Հ․ Ստեփանյանի «Հերոսուհին» (1950, ԽՍՀՄ պետական մրցանակ, 1951), Պյոտր Չայկովսկու «Եվգենի Օնեգին» (1955), Տիգրան Չուխաճյանի «Արշակ Բ» (1956), Ա․ Բաբանի «Արծվաբերդ» (1957) օպերաները, Ա․ Խաչատրյանի «Սպարտակ» բալետը (1961) Երևանի օպերայի և բալետի թատրոնում։


== Պարգևներ ==
«Պատվո նշան» շքանշան
ՀԽՍՀ արվեստի վաստակավոր գործիչ (1956)


== Ծանոթագրություններ ==
Սիտիու դու Կինտու

Սիտիու դու Կինտու (պորտ.՝ Sítio do Quinto), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Բաիա մարզում։ Մտնում է Կրուզեյրու դու Ժերեմոաբու գավառի կազմի մեջ։ Բնակչությունը կազմում է 20 664 մարդ՝ 2006 թվականի տվյալներով։ Գրավում է 651,958 կմ2 տարածք։ Բնակչության խտությունը՝ 31,7 մարդ/կմ²։
Քաղաքի տոնը նշվում է հունիսի 13-ին։


== Պատմություն ==
Քաղաքը հիմնադրվել է հունիսի 13-ին 1989 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 23.447.504,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.234,40 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,561 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Բիզյուկովո (այլ կիրառումներ)

Բիզյուկովո, կարող է վերաբերել՝

Բիզյուկովո - գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բիզյուկովո - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
JSON Web Token

JSON Web Token (JWT), բաց ստանդարտ (RFC 7519), որը նախատեսված է տոկեներին հասանելիություն տալու համար, հիմնված է JSON ֆորմատի հիման վրա։ Հիմնականում օգտագործվում է վավերացման տվյալների անվտանգ փոխանցման համար հիմնականում հաճախորդ-սերվեր հավելվածներում։ Տոկենները ստեղծվում են սերվերի կողմից, ստրոագրվում գաղտնի բանալիով և փոխանցվում հաճախորդին, որը նրան պետք է գալիս հետագայում իր ինքնությունը հաստատելու համար։


== Պատմություն ==
2011 թվականին կազմվեց խմբավորում՝ JOSE (JSON Object Signing and Encryption group), որի նպատակը կոդավորման և ինքնության հաստատման մեխանիզմի պաշտպանությունն էր։ 2013 թվականին ազատ հասանելիության տակ հայտնվեց ոչ պաշտոնական օրինակներ, որոնք օգտագործում էին այս խմբի գաղափարը, որն էլ հետագայում դարձավ ստանդարտ RFC: JWT, JWS, JWE, JWK և JWA։
JWT պաշտոնական ստանդարտավորվեց 2015 թվականին IETF խմբի կողմից։


== Կառուցվածք ==
JWT տոկենը բաղկացած է երեք մասից՝ վերնագիր (header), ծանրաբեռնվածություն (payload) և ստորագրություն կամ տվյալների կոդավորում։ Առաջին երկու մասերը JSON օբյեկտներ են իրենց յուրահատուկ կառուցվածքով։ Երրորդ մասը կախված է առաջինից և ընտրված ալգորիթմից։ Տոկեները կարող են կոդավորվել (JWS/JWE Compact Serialization) կոմպակտ ներկայացմամբ․ վերնագիրը և ծանրաբեռնավորվածությունը ընդունում են կոդավորման Base64-URL ալգորիթմ, որից հետո ավելանում է ստորագրության մասը և այս երեք մասերը բաժանվում են կետերով («.»)։


=== Վերնագիր ===
Վերնագրի մասում գրում է անհրաժեշտ տեղեկություններ տոկենների մասին։
Այստեղ կա մեկ պարտադիր բանալի․

alg․ նշվում է այն ալգորիթմը, որը օգտագործվել է կոդավորման համար։Ոչ պարտադիր բանալիներ․ 

typ, օգտագործվում է այն ժամանակ, երբ տոկեները խառնվում են այլ օբյեկտների հետ։
cty, պարունակության տիպ։ Եթե տոկենում բացի գրանցված բանելիներից կա այլ բանալի, որը ավելացել է օգտատիրոջ կողմից, ապա այդ բանալին չպետք է լինի։


=== Ծանրաբեռնվածություն ===
Այս մասում տեղադրվում է օգտատիրոջ մասին տեղեկություններ, ինչպես նաև կարող է հայտնվել որոշակի գրանցված բանալիներ։ Այս մասում գրվող բոլոր բանալիները ոչ պարտադիր են։


== Աշխատանքի սկզբմունք ==
Ինչպես հայտնի է, հաջախորդ-սերվեր ծրագրերում, որոնք օգտագործում են JSON-տոկեներ, կատարվում են հետևյալ հաջորդականությունը․

Հաճախորդը վավերացում է անցնում ծրագրում։
Եթե վավերացումը հաջող է ապա սերվերը ուղարկում է access- և refresh-տոկեներ։
Սերվերին հետագա հարցումների ժամանակ հաճախորդը օգտագործում է access-տոկենը։ Սերվերը ստուգում է տոկենը և նրան նոր միայն, նրան տալիս հասանելիություն ռեսուրսներին։
Եթե, access-տոկենը դառում է անհասանելի, հաճախորդը սերվերին է ուղարկում refresh-տոկենը, որն էլ նրան տրամադրում է երկու նոր թարմացված տոկեներ։
Սակայն եթե refresh-տոկենը նույնպես դառնում է անհասանել, ապա հաճախորդը պարտավոր է ևս մեկ անգամ անցնել վավերացում։


== Տարբերակներ ==
Գոյություն ունի JWT-ի իրականացումներ հետևյալ լեզուներում և ֆրեյմվորքերում․ Clojure, .NET, Go, Haskell, Python, Java, JavaScript, Lua, Perl, PHP, Ruby, Rust, Scala, D, Erlang, Common Lisp և Elixir.։


== Ծանոթագրություններ ==


== Արտաքին հղղումներ ==
jwt.io — specialized website about JWT with tools and documentation, maintained by Auth0
https://tools.ietf.org - IETF official website
https://web.archive.org/web/20171201173336/https://auth0.com/e-books/jwt-handbook - JWT Handbook by Sebastián Peyrott
Գալայճյան

Գալայճյան, հայկական ազգանուն։


== Ազգանունը կրողներ ==
Կարապետ Գալայճյան (1874-1960), մտավորական։
Մարի Ս. Գալայճյան (1900-1947), գրող մանկավարժ։
Պետրոս Տիգրանի Գալայճյան (1937), գրող մանկավարժ։


== Տես նաև ==
Գալայչյան
Գալաչյան


== Ծանոթագրություններ ==
Իվանովո (գյուղ, Կովրովսկի շրջան)

Անվան այլ կիրառումների համար տե՛ս՝ ԻվանովոԻվանովո (ռուս.՝ Иваново), գյուղ Ռուսաստանի, Վլադիմիրի մարզի Կովրովսկի շրջանի կազմում։
Բնակչությունը 2010 թվականին գրանցված տվյալներով կազմում էր 1808 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոմիսիա

Կոմիսիա (լատ.՝ commissio - միացնում եմ, հանձնարարում եմ), քաղաքացիական իրավունքում՝ պայմանագիր, որով մեկ կողմը՝ կոմիսիոները (հանձնակատար), պարտավորվում է վարձատրությամբ, մյուս կողմի (կոմիտենտի) հանձնարարությամբ և նրա օգտին իր անունից երրորդ անձի հետ կնքել գործարքներ։ Առավել տարածված է առուծախի կոմիսիան։
Օստ-Ինդիա

Օստ Ինդիա (անգլ.՝ East Indies, բառացի՝ Արևելյան Հնդկաստան), տերմին, Հնդկաստանի, Հարավային և Հարավարևելյան Ասիայի որոշ երկրների նախկին անվանումը։ Առաջացել է ի հակակշիռ Վեստ–Ինդիա տերմինի, այն բանից հետո, երբ եվրոպացիները, որ նախկինում «Հնդկաստան» էին համարում 15-րդ դարի վերջին Կոլումբոսի հայտնագործած կղզիները Կարիբյան ծովում՝ Ամերիկայում, ճանապարհորդելով արևելյան ուղղությամբ, 16-րդ դարի սկզբին հասան Հնդկաստան թերակղզու ափերին։ Օստ Ինդիա անվանումը երկար ժամանակ պահպանվել էր, կապված, այսպես կոչված, անգլիական, հոլանդական, ֆրանսիական Օստ Ինդիա ընկերությունների և նրանց փոխարինած Հնդկական ընկերության գաղութային գործունեության հետ։
Բիվոնջի

Բիվոնջի  (իտալերեն՝ Bivongi), քաղաք Իտալիայում, Կալաբրիա մարզում՝ Ռեջիո Կալաբրիա գավառում։
Բնակչությունը կազմում է 1596 մարդ, բնակչության խտությունը կազմում է 64 մարդ/կմ²։ Զբաղեցնում է 25,3 կմ² մակերես տարածք։ Փոստային ինդեքսն է՝ 89040։ Հեռախոսային կոդը՝ 0964։
Ալբանիայի գիտությունների ակադեմիա

Ալբանիայի գիտությունների ակադեմիա (ալբ․՝ Akademia e Shkencave e Shqipërisë), կարևոր գիտական հաստատություն Ալբանիայում։ Հիմնադրվել է 1972 թվականին։


== Պատմություն ==
Ալբանիայի գիտությունների ակադեմիայի կազմում ընդգրկված են վաստակաշատ գիտնականներ, որոնք ներգրավված են Ալբանիայում և երկրից դուրս գործող գիտահետազոտական կենտրոններում և կազմակերպություններում։ Ակադեմիան ունի 28 անդամ, 11 թղթակից անդամ, 26 պատվավոր անդամ։
Ակադեմիան ունի երկու բաժին՝

Հասարակական գիտությունների և ալբանագիտության բաժին
Բնական և տեխնիկական գիտությունների բաժինԲաղկացած է հետևյալ միավորներից՝

Տեխնոլոգիական և ինովացիոն զարգացման ծրագրեր
Արտաքին և հասարակության հետ կապերի մասնաճյուղ
Գրադարան
ՀրատարակչությունԱլբանիայի գիտությունների ակադեմիայում է գտնվում երկրի ամենամեծ ակադեմիական գրադարանը, որը հիմնադրվել է 1975 թվականին 10,000 կտոր գրականությամբ, 1986 թվականին հավաքածուն կազմել է 8,120,000 նմուշ։
2008 թվականին չորս հետազոտական ինստիտուտներ (Պատմության ինստիտուտ, Հնագիտության ինստիտուտ, Լեզվաբանության և գրականության ինստիտուտ, Բանահյուսական մշակույթի ինստիտուտ) առանձնացել են ակադեմիայից և ձևավորել Ալբանագիտության կենտրոն։


== Պարբերականներ ==
Studia Albanica, ISSN 0585-5047
AJNTS - Բնական և տեխնիկական գիտությունների ալբանական ամսագիր, ISSN 2074-0867


== Ծանոթագրություններ ==


== Արտաքին հղումներ ==
Պաշտոնական կայքը Archived 2010-02-13 at the Wayback Machine.
Մայկոպի շրջան

Մայկոպի շրջան (ռուս.՝ Майкопский район, ադըղե.՝ Мыекъуапэ район), մունիցիպալ շրջան Ռուսաստանի Դաշնության Ադըղեայի Հանրապետությունում։
Ստեղծվել է 1962 թվականին։ Վարչական կենտրոնը՝ Տուլսկի։


== Աշխարհագրություն ==
Շրջանի տարածքի մակերեսը կազմում է 3667,43 կմ²։


== Բնակչություն ==
2019 թվականի տվյալներով Մայկոպի շրջանում բնակվում է 60 069 մարդ։ Բնակչության խտությունը կազմում է 16.38 մարդ/կմ²։


== Մունիցիպալ կառուցվածք ==
Մայկոպի շրջանն ընդգրկում է 10 գյուղական համայնք՝ կազմված 56 բնակավայրերից.

Աբաձեխսկայայի գյուղական համայնք, 5 բնակավայր, կենտրոնը՝ ստանիցա Աբաձեխսկայա
Դախովսկայայի գյուղական համայնք, 6 բնակավայր, կենտրոնը՝ ստանիցա Դախովսկայա
Կամեննոմոստսկիի գյուղական համայնք, 3 բնակավայր, կենտրոնը՝ ավան Կամեննոմոստսկի
Կիրովի գյուղական համայնք, 8 բնակավայր, կենտրոնը՝ խուտոր Սևերո-Վոստոչնիե Սադի
Կրասնոօկտյաբրսկիի գյուղական համայնք, 11 բնակավայր, կենտրոնը՝ ավան Կրասնոօկտյաբրսկի
Կրասնայա Ուլկայի գյուղական համայնք, 6 բնակավայր, կենտրոնը՝ խուտոր Կրասնայա Ուլկա
Կուժորսկայայի գյուղական համայնք, 3 բնակավայր, կենտրոնը՝ ստանիցա Կուժորսկայա
Պոբեդայի գյուղական համայնք, 6 բնակավայր, կենտրոնը՝ ավան Սովխոզնի
Տիմիրյազևայի գյուղական համայնք, 6 բնակավայր, կենտրոնը՝ ավան Տիմիրյազևա
Տուլսկիի գյուղական համայնք, 2 բնակավայր, կենտրոնը՝ ավան Տուլսկի


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
2023

2023 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 2023 թվականն է, 
XXI դարի 23-րդ տարին։


== Իրադարձություններ ==


=== Հունվար ===
հունվարի 1
1952-ին մահացած բոլոր հեղինակների գործերը Հայաստանում կդառնան հանրային սեփականություն։
Խորվաթիան ընդունում է եվրոն և միանում Շենգեն գոտուն՝ դառնալով Եվրագոտու 20-րդ անդամ երկիրը և Շենգենյան գոտու 27-րդ անդամը։
Ուզբեկստանը կավարտի լատինական այբուբենին անցումը։
Լուիս Ինասիու Լուլա դա Սիլվան ստանձնում է Բրազիլիայի նախագահ։
հունվարի 10 - Մայքրոսոֆթը կդադարեցնի Windows 8.1 օպերացիոն համակարգի աջակցությունը։
հունվարի 15 - ապրիլի 15 - Բուենոս Արյեսում տեղի կունենա Expo 2023-ը։


=== Փետրվար ===
փետրվարի 6 - Հզոր երկրաշարժ Թուրքիայում, Սիրիայում, Լիբանանում, ուժեղ ու թույլ երկրաշարժեր աշխարհի տարբեր ծայրերում գտնվող այլ երկրներում։ Ավելի քան 7200 մարդ մահացել է, ավելի քան 32000 մարդ տարբեր ծանրության վնասվածքներ է ստացել։


== Սպասվող իրադարձություններ ==


=== Մարտ ===
մարտի 5 - Էստոնիայում կանցկացվեն պառլամենտական ընտրությունները։


=== Ապրիլ ===
Վոյաջեր 2-ը կանցնի Պիոներ 10-ին՝ դառնալով Երկրից երկրորդ ամենահեռու տիեզերանավը։
Եվրոպական տիեզերական ընկերությունը տիեզերք կարձակի JUICE-ը, որը հետազոտելու է Յուպիտերի արբանյակները։
ապրիլի 2 - Ֆինլանդիայի պառլամենտական ընտրություններ։
ապրիլի 30 - Պարագվայի գլխավոր ընտրություններ։


=== Մայիս ===
մայիսի 5 - տեղի կունենա Լուսնի խավարում, որը տեսանելի կլինի Աֆրիկայում, Ասիայում և Ավստրալիայում՝ երեկոյան և հաջորդող առավոտը։
մայիսի 6 - Լոնդոնում տեղի կունենա Չարլզ III-ի թագադրումը։
մայիսի 9-13 - Մեծ Բրիտանիայում կանցկացվի 67-րդ Եվրատեսիլ մրցույթը։
մայիսի 12-28 - կանցկացվի տափօղակով հոկեյի միջազգային առաջնությունը։


=== Հունիս ===
հունիսի 18 - Գլխավոր ընտրությունները Թուրքիայում։
հունիսի 23 - հուլիսի 2 - Կրակովում տեղի կունենան Եվրոպական խաղերը։
հունիսի 25 - Գվատեմալայում տեղի կունենան գլխավոր ընտրությունները։
հունիսի 20 - օգոստոսի 20 - ՖԻՖԱ կանանց առաջնությունը տեղի կունենա Ավստրալիայում և Նոր Զելանդիայում։


=== Հուլիս ===
հուլիսի 23 - գլխավոր ընտրությունները Կամբոջայում։


=== Օգոստոս ===
Կանցկացվեն Աֆրիկայի Սուպեր Լիգայի խաղերը։
օգոստոսի 25 - սեպտեմբերի 10 -  ՖԻԲԱ բասկետբոլի աշխարհի գավաթի առաջնությունը Ֆիլիպիններում, Ճապոնիայում և Ինդոնեզիայում


=== Նոյեմբեր ===
նոյեմբերի 11 - Լեհաստանի պառլամենտական ընտրություններ։


=== Դեկտեմբեր ===
դեկտեմբերի 15 - Իսպանիայում տեղի կունենան գլխավոր կորտեսների ընտրությունները։


== Տես նաև ==
2022


== Ծանոթագրություններ ==
Օնիֆաի

Օնիֆաի (իտալ Onifai), կոմունա Իտալիայում, գտնվում է Սարդինիա մարզի Նուորո գավառում։ Բնակչությունը կազմում է 766 մարդ՝ (2008 թվականի տվյալներով), բնակչության խտությունը՝ 18 մարդ/կմ², զբաղեցրած տարածքը՝ 43 կմ²։
Փոստային ինդեքս՝ 8020։ Հեռախոսային կոդ՝ 0784։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս։ 0784 979018
էլեկտրոնային հասցե։ info@comune.onifai.nu.it
Պաշտոնական կայք։ http://www.comune.onifai.nu.it


== Հղումներ ==
Բնակչության Պաշտոնական կայք (իտալ.)
Բնակչության Պաշտոնական կայք (իտալ.)
http://www.istat.it/english/ Archived 2009-12-07 at the Wayback Machine.
Մերխինգ

Մերխինգ  (գերմ.՝ Merching), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Այխախ Ֆրիդբերգ շրջանի կազմում։ Բնակչությունը կազմում է 3112 մարդ (ըստ 2010 թվականի դեկտեմբերի 31-ի)։ Տարածքը կազմում է 24,83 կմ²։ Պաշտոնական կոդ՝ 09 7 71 145։


== Ծանոթագրություններ ==


== Արտաքին հղումներ ==
Պաշտոնական էջ
Մանկավարժություն (հանդես)

Անվան այլ կիրառումների համար տե՛ս՝ Մանկավարժություն (այլ կիրառումներ)Մանկավարժություն, գիտամեթոդական վերլուծական ամսագիր։


== Աղբյուր ==
Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ Archived 2016-03-04 at the Wayback Machine.
Վրացիներն ԱՄՆ-ում

Վրացիներն ԱՄՆ-ում (վրաց.՝ ქართველი ამერიკელები), ամերիկացիներ՝ մասամբ կամ լիովին վրացական ծագմամբ։
Ամերիկայում վրացիների ճշգրիտ թիվը հայտնի չէ 20-րդ դարի գաղթից հետո։ Ներգաղթների ցուցանիշները հաճախ չէին տարբերում Ռուսական Կայսրությունից ծագող էթնիկ խմբերին, որին մինչ 1918 թվականը պատկանում էր Վրաստանը։


== Պատմություն ==


=== Գաղթի սկզբնական շրջանը ===
ԱՄՆ-ում առաջին վրացիները վրացի ձիավորներ էին։ Առաջին խումբն Այնտեղ գնաց 1890 թվականին՝ որպես Բուֆալո Բիլի կողմից վարձված կազակության ներկայացուցիչներ։ ԱՄՆ-ում վրացիների գաղթի ցուցանշի աճ գրանցվեց հոկտեմբերյան հողափոխությունից հետո գրանցված քաղաքական ցնցումներից հետո, երբ վրացի ազնվականները և մտավորականները փախան երկրից։ Վրացիների երկրորդ հոսքը դեպի ԱՄՆ հետևում էր կարմիր բանակի ներխուժմանը Վրաստան, երբ հիմնական ազնվական և մտավորական դասերը փախան երկրից՝ վախենալով Ռուսաստանի Սիբիր աքսորումից և սպառնացող մահվանից։


=== Գաղթը Խորհրդային Միության ժամանակաշրջանում ===
Վրաստանից արտագաղթը կանգ առավ, երբ 1920-ականներին և 1930-ականներին Խորհրդային Միությունը սահմանափակումներ մտցրեց ճանապարհորդությունների մեջ թե՛ դեպի դուրս, և թե՛ դեպի ԽՍՀՄ։ Չնայած դրան՝ որոշ վրացիներ պլանավորում էին թռչել ԱՄՆ Երկրորդ համաշխարհային պատերազմի ժամանակ՝ մանավանդ նրանք, ովքեր ապրում էին Արևելյան Եվրոպայի ազատագրված տարածքներում, ինչպես նաև նրանք, ովքեր արտասահմանում տեղակայված զինծառայողներ էին։ Երկրորդ համաշխարհային պատերազմից հետո խորհրդային Վրաստանից արտագաղթելը գրեթե անհնարին էր մինչև 1991 թվականի Խորհրդային Միության փլուզումը, որից հետո արտագաղթեց Վրաստանի բնակչության 1/5 մասը։ Ի տարբերություն 20-րդ դարի առաջին կեսին՝ գաղթի այս ալիքը չսահմանափակվեց ազնվականներով, մտավորականնեով և զինվորականներով։


== Ասիմիլյացիա ==

ԱՄՆ գաղթած վրացիները ստեղծեցին մի շարք կազմակերպություներ, որ պահպանեն իրենց մշակույթը։ 1924 թվականին վրացաամերիկյան կազմակերպություններ հիմնադրվեցին Սան Ֆրանցիսկոյում և Նյու Յորքում։ Այս կազմակերպությունները մշակութային և հասարակական իրադարձություններ էին կազմակերպում և օգնում այլ գաղթյալների։ 1995-1975 թվականներին ամերիկյան մամուլը շատ ակտիվ էր Վրաստանում։ Kartuli Azri-ն (վրացական կարծիք) ամենահայտնի թերթն էր, իսկ նրա պահպանումը հիմնված էր ամերիկացիների նվիրատվությունների վրա։ Չնայած տարիների ընթացքում վրացինեը հարմարվեցին ամերիկյան մշակույթին՝ ԱՄՆ-ում ապրող վրացիները դեռ պահպանում են վրացական մշակույթը։
Վրացա-հրեական համայնքի որոշ անդամներ Նյու Յորքում պահպանում են իրենց տոհմական հրեավրացերենը։


== Հայտնի վրացիներ ԱՄՆ-ում ==
Ջոն Շալիկաշվիլի
Ջորջ Բալանչին, բեմադրիչ, Նյու Յորքի բալետի համահիմնադիր և բալետմաստեր
Էնդրյու Էրիսթոֆ, քաղաքական գործիչ
Ալեքսանդր Քարթվելի, օդանավի դիզայներ
Միշել Գրեգոր, օդանավի ինժեներ
Սվետլանա Ալիլուևա, Իոսիֆ Ստալինի աղջիկը
Ջորջ Մատչաբելի, օծանելիք արտադրող
Ալեքսանդր Տարզաիձե, ամերիկացի գրող և պատմաբան
Ալեքսանդր Թոռաձե, դասական երաժիշտ, կոմպոզիտոր, դաշնակահար
Գեորգի Լաթսո


== Ծանոթագրություններ ==


== Արտաքին հղումներ ==
Վրացական միությունն ԱՄՆ-ում
Ամերիկայում ապրող վրացիների միություն Archived 2012-07-28 at the Wayback Machine.
Բիրկին (պայուսակ)

Պայուսակ «Բիրկին» (անգլ.՝ Birkin bag), Hermès առևտրական նշանի կանացի պայուսակի հայտնի մոդել։ Անվանվել է հայտնի բրիտանացի դերասանուհի և երգչուհի Ջեյն Բիրկինի անվամբ։


== Պայուսակը ==
«Բիրկին» պայուսակի արժեքը տատանվում է 9-150 հազար դոլարի սահմաններում։ Պայուսակներն ամբողջությամբ ձեռքի աշխատանք են։ Դրանց պատրաստման համար օգտագործում են Ավստրալիայից ներկրված ոչխարի, կովի, կոկորդիլոսի, ջայլամի կաշվետեսակներ։ Մետաղյա բոլոր դետալները միշտ պատրաստվում են թանկարժեք մետաղներից, հաճախ՝նաև ոսկուց։ Պայուսակի ստանդարտ արժեքը առանց վաճառքի հարկերի 9000 ամերիկյան դոլար է, բայց կախված օգտագործված նյութերից կարող է հասնել վեցանիշ թվերի։ Պայուսակը գնելու համար պետք է հերթագրվել և սպասել մի քանի ամսից մինչև տարի, և երբեմն էլ ավելի։ 2011 թվականին Դալասում աճուրդով, 203150 դոլարով Բիրկին պայուսակ է վաճառվել, մեկ այլ՝ 242 ադամանդով զարդարված պայուսակ վաճառվել է 185000 դոլարով։


== Ստեղծման պատմություն ==
Անվան ծագման վարկածներից մեկը պնդում է, որ 1984 թվականին դերասանուհի և երգչուհի Ջեյն Բիրկինինի և «Hermes» նորաձևության տան գլխավոր դիզայների նստելատեղերը, պատահականորեն, գտնվել են կողք կողքի։ Երբ նրանց զրույցի ընթացքում խոսք է բացվել պայուսակներից, Բիրկինը դժգոհել է այն բանից, որ այդպես էլ իրեն չի հաջողվել գտնել իր իդեալական պայուսակը։ Դիզայները սիրալիր խոստացել է ուղղել այդ սխալը։ Որոշ ժամանակ անց պատրաստի պայուսակը բերել են Բիրկինի տուն


== Ծանոթագրություններ ==


== Արտաքին հղումներ ==
Ջեյն Բիրկին. Հրաշալի զգացողություն է՝ լինել ինչ-որ մեկի մուսան Archived 2019-08-11 at the Wayback Machine.
Hermès-ի պաշտոնական կայքը Archived 2011-02-25 at the Wayback Machine.
Մոնաստիրսկի կղզի (Դնեպր)

Մոնաստիրսկի կղզի (թարգմանաբար՝ «Վանական», ուկրաիներեն՝ Монастирський острів, անվանումը հանդիպում է փաստաթղթերում սկսած XVII դարից, XIX դարում Բուրակովսկի, Բոգոմոլովսկի, 1926 թվականից Կոմսոմոլսկի), կղզի Դնեպր գետի վրա Դնեպր քաղաքում։
Կղզու տարածքը Տարաս Շևչենկոյի անվան զբոսայգու մաս է։
Առաջին անգամ կղզին հիշատակվում է 1880 թվականին եպիսկոպոս Ֆեոդոսիի «Նյութեր Եկատերինոսլավյան թեմի պատմա-վիճակագրական նկարագրության համար» աշխատությունում, որպես ամենահյուսիսային կետ, ուր հասել է իր առաքելության ժամանակ Անդրեաս առաքյալը։ «Մոնաստիրսկի» անունը ենթադրաբար ստացել է IX դարում այստեղ գոյություն ունեցած բյուզանդական վանքի պատճառով։
Քաղաքի հետ այն կապում է ճոպանուղին և հետիոտնային կամուրջը։
1958 թվականին կղզու վրա տեղադրվեց Տարաս Շևչենկոյի արձանը, Ուկրաինայի տարածքում ամենամեծերից մեկը։
1999 թվականին կղզու հյուսիսային մասում կառուցվել է ուղղափառ եկեղեցի՝ Սուրբ Նիկոլայի եկեղեցի։


== Արտաքին հղումներ ==
Մոնաստիրսկի կղզու վրայի Սուրբ Նիկոլայի եկեղեցու պաշտոնական կայք
Դնեպրոպետրովսկի կղզիների գաղտնիքները
Սուրբ Նիկոլայի եկեղեցու 3D-մոդելը Google Երկիր մոլորակ. "3D-շենքերում" Archived 2012-06-24 at the Wayback Machine.